L’equip infantil de les Escoles Esportives 613 Vivendes de Burjassot es proclama Campió Provincial
2025-07-24

Aquest cap de setmana ha estat ple d’alegries per a la gran família que componen les Escoles Esportives de les 613 Vivendes de Burjassot. Després d’una temporada de somni en la qual els xavals han donat el millor de si mateix, i amb l’ajuda i el suport constant dels seus entrenadors, l’equip infantil s’ha proclamat Campió Provincial en la seua categoria, a més d’alçar-se amb el títol de lliga.

L’obtenció del campionat, aconseguit gràcies a la contundent victòria, 12 a 1, contra el Col·legi Las Colinas, de la Safor, li ha valgut per a classificar-se també com a semifinalista per a l’Autonòmic.

L’equip, capitanejat per Toni Montejano i dirigit per Benito Díaz Montejano i Juan Amor està ja preparant-se per a la nova competició i esperen alçar-se de nou amb la victòria final, posant així un gran fermall a la temporada.